A bacía (d'o latín < bacchia) ye lo nombre chenerico ta una familia de recipients ta funcions muit diversas. A caracteristica cheneral de totz els ye la suya concavidat que les permite d'acullir sostancias a dintro, concavidat que en a mayoría d'os casos s'ha aconseguito buedando un tranco d'arbol en trucando-lo con ixoletas de maniera artesanal. Altras bacías pueden estar compuestas de més d'una pieza ensablada talment amanando-se ta la mesma cualidat d'estanqueidat que las fa útils; son un eixemplo d'ista modalidat as masaderas que no son si que caixons de mida gran a on que s'amasaba antigament a farina y l'augua ta fer o pan.